**Referat af bestyrelsesmøde i Grundejerforeningen Kirkemosen Brønshøj mandag den 8. februar 2016**

Deltagere: Knud Christensen, Jens Peder Halkjær Kristensen, Torben Steen Larsen og Michael Rannje (referent). Afbud fra Christina Larsen og Hans Holm Christoffersen.

**Dagsorden:**

1. Årsregnskab for 2015 og budget 2016
2. Generalforsamlingen – indkaldelse, beretning og fordeling af praktiske opgaver
3. Vejbump på foreningens veje - status
4. Skolevangens fortov - status
5. P-forhold på Højlandsvangen, vejstykket mellem Risvangen og Højlandsvangen - status
6. Vedligeholdelse af fællesarealer
7. Hjemmesiden - status
8. Eventuelt

Der var ingen bemærkninger eller tilføjelser til dagsordenen.

**Pkt. 1: Årsregnskab for 2015 og budget for 2016**

Det reviderede administrationsregnskab og regnskab for vejvedligeholdelse blev gennemgået og godkendt uden bemærkninger.

Der var enighed om i forhold til budgettet for 2016, at der arbejdes på at renovere vejbump etapevis inden for rammerne af det budgetterede. Knud undersøger priser på typen ”cirkelbump”, som svarer til den standardform Københavns Kommune har anvendt på Pilesvinget. I planen for vejbump vil ét yderligere vejbump blive etableret på Skolevangen og ét på Højlandsvangen (det smalle stykke).

**Pkt. 2: Generalforsamlingen – indkaldelse, beretning og fordeling af praktiske opgaver**

Der var med få justeringer enighed om indkaldelse og beretning. I indkaldelsen anføres foreningens mailadresse og hjemmeside, så alle henvendelser vil kunne rette dertil. Beretningen blev tilrettet, så den harmonerer med budgettet for 2016 i relation til vejbump.

De praktiske opgaver blev fordelt således:

* Michael: Bestiller smørrebrød, øl, vand og kaffe
* Torben: Omdeler indkaldelsen/dagsorden til generalforsamlingen m.
* Jens H: Kopierer indkaldelsen/dagsorden med bilag til generalforsamlingen
* Knud: Foretager registrering af fremmødte til generalforsamlingen

Revisor og revisorsuppleanten havde begge meddelt at de var villige til genvalg. Michael Rannje var villig til valg til formandsposten. På den baggrund var der enighed om at foreslå, at Hans Holm Christoffersen overtager den ledigtblevne bestyrelsespost efter Michael, og at der så skal vælges ny suppleant til bestyrelsen.

**Pkt. 3: Vejbump på foreningens veje – status**

Der var enighed om at renovere alle vejbump etapevis over en periode. Knud undersøger priser på cirkelbump uden pæle. Der var enighed om typen ”cirkelbump” uden pæle.

**Pkt. 4: Skolevangens fortov - status**

Der foretages optælling af stemmer blandt grundejerne af Jens og Ove Lyngsie. Når alle stemmer er indhentet for de to foreningerne, og er der tilstrækkeligt med stemmer for, er næste skridt at bede kommunen om trafiktælling.

**Pkt. 5: P-forhold på Højlandsvangen, vejstykket mellem Risvangen og Brønshøjholms Allé - status**

Der var fortsat enighed om at genoptage sagen selvom der fra de berørte grundejere var divergerende holdning til P-regulering. Michael vil udarbejde ansøgning til kommunen med henvisning til at sikre muligheden for at redningskøretøjer kan passere hurtigt.

Der var enighed om P-forbud i vejsiden mod syd, hvor der ikke er indkørsler.

**Pkt. 6: Vedligeholdelse af fællesarealer**

Punktet blev udsat til næste møde pga. afbud fra Christina.

**Pkt. 7: Hjemmesiden - status**

Hjemmesiden er klar og kan benyttes. Dette meddeles til grundejerne sammen med indkaldelsen til generalforsamlingen.

Torben arbejder fortsat med opdatering af maillisten over alle grundejerne. Det forestår et større detektivarbejde med at identificere ejerne af de mailadresser, vi er i besiddelse af.

**Pkt. 8: Eventuelt**

På baggrund af henvendelse fra en grundejer, Susanne Hjortsø, Skolevangen 30, drøftedes kvaliteten af afhentning af dagrenovation. Et andet selskab har nu overtaget opgaven efter CityRenovation, men det er samme personel, som kører i vores område. Nogle steder blev der tømt skraldespande under det seneste snefald og andre steder ikke. Der er således ikke tale om et generelt problem, der gør at foreningen skal tage sig af sagen. Dette vil vi svare Susanne Hjortsø.